Na temelju članka 49. Zakona o predškolskom odgoju i obrazovanju („Narodne Novine“, 10/97, 107/07, 94/13, 98/19, 57/22 i 101/23) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika na . sjednici od prosinca 2024. godine, donijelo je

**PROGRAM JAVNIH POTREBA**

**U PREDŠKOLSKOM ODGOJU I OBRAZOVANJU GRADA ŠIBENIKA**

**ZA 2025. GODINU**

**1. UVODNI DIO**

**I.**

Predškolski odgoj obuhvaća program odgoja, zdravstvene zaštite, prehrane i socijalne skrbi koji se ostvaruje u dječjim vrtićima sukladno Zakonu o predškolskom odgoju i obrazovanju.

Djelatnost ustanove je briga o djeci predškolske dobi, a polazi od prava djeteta na različite sadržaje i aktivnosti kroz različite oblike njege, odgoja i zaštite djece. Ostvaruje se u skladu s programskim usmjerenjem koje je propisalo Ministarstvo znanosti, obrazovanja i sporta.

Programom javnih potreba u predškolskom odgoju i obrazovanju utvrđuju se aktivnosti, poslovi i djelatnosti od značaja za grad Šibenik:

* brojniji obuhvat djece nekim od oblika organiziranog predškolskog odgoja;
* veću integraciju djece s posebnim potrebama u redovne programe;
* za djecu, polaznike vrtića, organizirati programe koji svojim sadržajima obogaćuju redovite programe, a za koje je dobivena suglasnost nadležnog ministarstva;
* organiziranje programa predškole- 250 sati godišnje (koji je od pedagoške 2014./2015. g. obvezan za svu djecu u godini dana prije polaska u osnovnu školu).

**II.**

Program realiziraju stručni djelatnici odgojitelji, stručni timovi (psiholog, pedagog, defektolog, zdravstveni voditelj) te ostali djelatnici sukladno Pravilniku o odgovarajućoj razini i vrsti obrazovanja odgojno-obrazovnih i ostalih radnika u dječjem vrtiću, ustanovama i fizičkim osobama koje provode programe ranog i predškolskog odgoja i obrazovanja, koje je propisalo Ministarstvo znanosti, obrazovanja i sporta i to kao:

* redoviti programi – redoviti 10 i 5,5 satni
* 10 satni redoviti smjenski boravak
* programi javnih potreba:
* predškole - besplatni program predškole – od 150 do 250 sati,
* ranog učenja engleskog jezika,
* dramsko-scenski program,
* sportski program,
* program katoličkog vjerskog odgoja,
* program za darovitu djecu,
* program zdravstvenog odgoja,
* posebni program za djecu s teškoćama u razvoju.

Navedeni programi se financiraju iz proračuna Grada Šibenika i uplata roditelja/skrbnika.

Mjesečno sudjelovanje roditelja/skrbnika - korisnika usluga s prebivalištem na području Grada Šibenika u punoj mjesečnoj cijeni usluga dječjeg vrtića u vlasništvu Grada Šibenika umanjuje se kako slijedi:

- roditelju - korisniku usluga koji koristi prava iz socijalne skrbi, sukladno Odluci Gradskog vijeća Grada Šibenika kojom se uređuje socijalna skrb;

- samohranom zaposlenom roditelju iznos sudjelovanja u mjesečnoj cijeni usluga smanjuje se za 25% ;

- roditelju/skrbniku – korisniku usluga dječjeg vrtića umanjuje se iznos sudjelovanja u mjesečnoj cijeni usluga dječjeg vrtića za 35% u slučajevima kada dijete ima kroničnu bolest zbog koje ne može koristiti uslugu prehrane u dječjem vrtiću, a koja je utvrđena nalazom i mišljenjem prvostupanjskog tijela vještačenja;

- roditelju/skrbniku - korisniku usluga dječjeg vrtića iznos sudjelovanja u mjesečnoj cijeni usluga dječjeg vrtića smanjuje se za drugo dijete za 30%, za treće i svako sljedeće dijete za 100%, pod uvjetom da su djeca upisana u dječji vrtić i da su članovi istog kućanstva;

- za dane kada je dijete odsutno iz dječjeg vrtića zbog bolesti u neprekidnom trajanju od minimalno 5 dana, o čemu roditelj/skrbnik – korisnik usluga dostavlja liječničku potvrdu, iznos dnevnog sudjelovanja u mjesečnoj cijeni usluga dječjeg vrtića smanjuje se za 20%;

- za dane kada je dijete odsutno iz dječjeg vrtića zbog sudjelovanja u višednevnom

programu odgoja i obrazovanja izvan dječjeg vrtića, kojeg provodi i dodatno naplaćuje dječji vrtić, iznos dnevnog sudjelovanja u mjesečnoj cijeni usluga dječjeg vrtića smanjuje se za 50%;

- za dane kada je dijete odsutno iz dječjeg vrtića iz privatnih razloga, u trajanju od najmanje mjesec dana u kontinuitetu, iznos sudjelovanja u mjesečnoj cijeni usluga dječjeg vrtića smanjuje se za 50%;

- u slučajevima nastupa posebnih okolnosti, koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, gospodarsku aktivnost ili uzrokuje znatnu gospodarsku štetu, zbog čega dječji vrtić nije u mogućnosti pružati usluge smještaja djece, roditelji će se osloboditi od naplate sudjelovanja u cijeni programa, pri čemu se iznos oslobođenja utvrđuje na način da se sudjelovanje roditelja u cijeni programa umanjuje srazmjerno broju dana trajanja nemogućnosti korištenja usluga dječjeg vrtića.

**III.**

Način ostvarivanja prednosti pri upisu djece u dječje vrtiće koji su u vlasništvu Grada utvrđuje osnivač Grad Šibenik svojim aktom u skladu sa člankom 20. Zakona o predškolskom odgoju i obrazovanju i prema iskazanim potrebama donosi zaključak o sufinanciranju djelatnosti dječjih vrtića za svaku pedagošku godinu.

 Prednost pri upisu djece u dječje vrtiće u vlasništvu Grada Šibenika imaju djeca i roditelji/skrbnici s prijavljenim prebivalištem na području grada Šibenika, a osim navedenog uvjeta prednost pri upisu u dječji vrtić ostvaruju djeca koja do 1. travnja tekuće godine navrše četiri godine života. Nakon upisa djece s navedenim kriterijem, ostala djeca se upisuju u dječji vrtić prema sljedećem redoslijedu prvenstva:

- djeca roditelja invalida Domovinskog rata,

- djeca iz obitelji s troje ili više djece,

- djeca oba zaposlena roditelja,

- djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja,

- djeca samohranih roditelja,

- djeca jednoroditeljskih obitelji,

- djeca osoba s invaliditetom upisanih u Hrvatski registar osoba s invaliditetom,

- djeca koja su ostvarila pravo na socijalnu uslugu smještaja u udomiteljskim obiteljima,

- djeca roditelja koji primaju doplatak za djecu ili roditelja korisnika zajamčene minimalne naknade.

**2. DJEČJI VRTIĆI NA PODRUČJU GRADA**

 **IV.**

Na području grada Šibenika ostvarivanje djelatnosti predškolskog odgoja i obrazovanja realizira se u dvije ustanove Dječji vrtić Šibenska maslina i Dječji vrtić Smilje kojima je osnivač i vlasnik Grad Šibenik, te u pet ustanova predškolskog odgoja drugih osnivača.

**V.**

1. Ustanova Dječji vrtić Šibenska maslina, Ulica branitelja Domovinskog rata 2G, Šibenik organizira rad u šest područnih objekata:
2. VIDICI   -  vrtić/jaslice   u Šibeniku - Vidici, Ulica branitelja domovinskog rata 2G
3. KUĆICA  -  vrtić/jaslice  u Šibeniku - Baldekin I, Stjepana Radića 56
4. PČELICA  -  vrtić/jaslice u Šibeniku - Baldekin I, Stjepana Radića 54A
5. VESELJKO -  jaslice  u Šibeniku – Baldekin III, Mandalinskih žrtava 2
6. RADOST  -   vrtić  u Šibeniku – Baldekin III, Trg Andrije Hebranga 4

**f)** JUTRO  - vrtić/jaslice  u Šibeniku – Baldekin II, Petra Preradovića 16

 \*JUTRO -  posebna skupina za djecu s teškoćama u razvoju; Petra Preradovića 18

 **g**) FRENJICA**-** vrtić u Sitno Donjem, Perković, Nova I 39

1. Ustanova Dječji vrtić Smilje, Prilaz tvornici 39B, Šibenik rad organizira u devet područnih objekata:

 **a)** MALI MIHOVIL - vrtić/jaslice u Šibeniku - Put Jamnjaka 2A

 **b)** GRAĐA - vrtić u Šibeniku – Građa, Kralja Zvonimira 80A

 GRAĐA - paviljon - vrtić u Šibeniku - Građa, Kralja Zvonimira 80A

 **c)** CICIBAN - vrtić/jaslice u Šibeniku, Šubićevac, Bana Ivana Mažuranića 3

 **d)** TINTILINIĆ - jaslice u Šibeniku – Građa, Kralja Zvonimira 54

 **e)** VJEVERICA - vrtić u Šibeniku – Šubićevac, Bana Josipa Jelačića 8

 **f)** LJUBICA - vrtić u Šibeniku– Crnica, Ivana Meštrovića 14B

 **g)** ŠIBENSKI TIĆI - vrtić/jaslice u Šibeniku - Šubićevac, Šubićevo šetalište 2

 **h**) METERIZE - vrtić u Šibeniku, Meterize, Put kroz Meterize 54

 **i)** VESLO - vrtić u Zatonu - Zaton, Bilušićeva 29A

**VI.**

 U pedagoškoj 2024./2025. godini u ustanovu Dječji vrtić Šibenska maslina upisano je ukupno 614 djece u 30 odgojnih skupina, a u ustanovu Dječji vrtić Smilje 586 djece u 28 odgojnih skupina.

 Realizaciju programa ostvarivat će u ustanovi Dječji vrtić Šibenska maslina 133 zaposlenika, a u ustanovi Dječji vrtić Smilje 134 zaposlenika.

**VII.**

Zbog potrebe što većeg obuhvata djece predškolskim odgojem, Grad Šibenik u pedagoškoj 2024./2025. godini sufinancira i boravak za 573 djece u 26 odgojnih grupa upet vrtića drugih osnivača koji djeluju na području grada Šibenika:

 OSNIVAČI VJERSKE ZAJEDNICE, DRUGE PRAVNE I FIZIČKE OSOBE

1. Dječji vrtić Žižula, osnivač Zorana Ivić

Na području grada Šibenika rad se organizira u objektima:

 Dječji vrtić Žižula –Ražine, Žaborička 3E

 Dječji vrtić Žižula – Njivice, Ninić Ive Ivasa 14

 Dječji vrtić Žižula – Mandalina, Milice i Turka 4

1. Dječji vrtić Osmijeh, osnivač Franka Ercegović

Na području grada Šibenika rad se organizira u objektima:

Dječji vrtić Osmijeh - Šubićevac, Bana Josipa Jelačića 13F

Dječji vrtić Osmijeh - Jurasi -Dubravski put 8

1. Dječji vrtić Sunce, osnivač Jasna Grubišić

Na području grada Šibenika rad se organizira u jednom objektu:

Dječji vrtić Sunce– Brodarica, Gomljanik 41

1. Dječji vrtić Brat Sunce, osnivač Družba sestara franjevki od Bezgrješne

Na području grada Šibenika rad se organizira u jednom objektu:

Dječji vrtić Brat Sunce – Varoš, Majke Klare Žižić 6

 **5**. Dječji vrtić Blažena Hozana Podružnica u Šibeniku

 Na području grada Šibenika rad se organizira u jednom objektu:

 Dječji vrtić Blažena Hozana Podružnica u Šibeniku – Velimira Škorpika 8

**VIII.**

U 2025. godini, Grad Šibenik će sufinancirati vrtiće drugih osnivača s pripadajućim objektima navedenim u članku VII. Ovog Programa, a u skladu s odredbama Državnog pedagoškog standarda i Odluci o načinu i uvjetima sufinanciranja programa dječjih vrtića u vlasništvu drugih osnivača na području Grada Šibenika.

Grad Šibenik će sufinancirati 10-satni redoviti cjelodnevni jaslički i 10-satni redoviti cjelodnevni vrtićki program predškolskog odgoja u dječjim vrtićima u vlasništvu drugih osnivača na području Grada Šibenika. Pravo na subvenciju imaju isključivo djeca i roditelji s prijavljenim prebivalištem na području grada Šibenika.

 Roditelj/skrbnik djeteta upisanog u dječje vrtiće iz članka VII. ovog Programa sudjeluje u ekonomskoj cijeni smještaja djeteta s iznosom od 90 EUR mjesečno za 10-satni redoviti cjelodnevni jaslički i 10-satni redoviti cjelodnevni vrtićki program, a ostatak sredstava do utvrđene ekonomske cijene smještaja snosi Grad Šibenik.

1. **PROVEDBA PROGRAMA**

**IX.**

Za ostvarivanje prava na sufinanciranje djelatnosti predškolskog odgoja i obrazovanja dječji vrtići drugih osnivača dužni su svake pedagoške godine provesti upise u dječje jaslice i vrtiće elektroničkim putem preko web aplikacije Upis u dječje vrtiće Ministarstva znanosti i obrazovanja RH kojem se pristupa preko platforme „e-Građani“, a svaki vrtić ih provodi pojedinačno. Po okončanju upisa su dužni dostaviti izvješće o provedenim upisima s popisom upisane djece.

**X.**

Dječji vrtići drugih osnivača obvezni su Upravnom odjelu za društvene djelatnosti Grada Šibenika svaki mjesec dostavljati izvješće - popis upisane djece i to najkasnije do desetog u mjesecu za prethodni mjesec, radi obračunavanja i doznačavanja proračunskih sredstava na propisanom obrascu, a programsko izvješće o radu sa financijskim izvješćem za proteklu pedagošku godinu najkasnije do kraja mjeseca rujna tekuće godine. Obrasci i dokumentacija potrebna za podnošenje mjesečnog izvještaja i programskog i financijskog izvještaja nalazi se u privitku i čini sastavni dio ovoga Programa (Prilog 1 i Prilog 2.)

Za sufinanciranje predškolske djelatnosti drugih osnivača u Proračunu Grada Šibenika za 2025. godinu osigurano je 1.950.000,00 EUR .

**XI.**

 U proračunu Grada Šibenika za 2025. godinu za djelatnost predškolskog odgoja osigurana su sredstva u iznosu od 10.775.960,00 EUR. Za potrebe izvršenja aktivnosti sadržanih u ovom Programu, za 2025. godinu planirano je:

1. Odgojno i administrativno osoblje 7.999.240,00 EUR
2. Sufinanciranje boravka djece s posebnim potrebama 14.000,00 EUR
3. Programi u predškolskim ustanovama (vrtići drugih osnivača) 1.950.000 ,00 EUR
4. Proširenje dječjeg vrtića na Jamnjaku 40.000,00 EUR
5. Uređenje okoliša DV Kućica 85.000,00 EUR
6. Izgradnja DV Mažurice 35.000,00 EUR
7. Proširenje DV Šibenski tići i izgradnja sportske dvorane 500.000,00 EUR
8. Izgradnja DV Gomljanik 100.000,00 EUR
9. Projekt za provedbu raznih aktivnosti djece 52.720,00 EUR
10. **ZAVRŠNA ODREDBA**

**XII.**

Ovaj Program objavit će se u "Službenom glasniku Grada Šibenika", a stupa na snagu dana 1. siječnja 2025. godine.

KLASA:601-04/24-01/

URBROJ:2182-1-05/1-24-

Šibenik, . prosinca 2024.

GRADSKO VIJEĆE GRADA ŠIBENIKA

PREDSJEDNIK

 dr. sc. Dragan Zlatović,v.r.

**O B R A Z L O Ž E NJ E**

Program javnih potreba u predškolskom odgoju i obrazovanju Grada Šibenika za 2025. godinu, u sveukupnom iznosu od 10.775.960,00 EUR.donosi se u skladu sa Zakonom o predškolskom odgoju obrazovanju i Statutom Grada Šibenika, a usklađen je sa pozicijama Programa javnih potreba u predškolskom odgoju u Proračunu Grada Šibenika za 2025. godinu.

Obrazloženja pojedinih pozicija sastavni su dio ovog Programa kao i obrazloženja u sklopu prijedloga Proračuna.

Programom se financiraju djelatnosti za dvije predškolske ustanove kojima je osnivač Grad Šibenik-DV Šibenska maslina i DV Smilje, te 5 predškolskih ustanova drugih osnivača DV Žižula; DV Osmijeh; DV Sunce; VV Brat Sunce i VV Blažena Hozana i 5 kapitalnih projekta Za 5 predškolskih ustanova drugih osnivača u sklopu realizacije aktivnosti Programi u predškolskim ustanovama planirana su vlastita sredstva u iznosu od 1.950.000,00 EUR. Za kapitalni projekt Proširenje dječjeg vrtića na Jamnjaku u 2025. g. planiraju se vlastita sredstva u iznosu od 40.000,00 EUR za izradu idejnog i glavnog izvedbenog projekta, kao i za projekt izgradnje dječjeg vrtića Gomljanik u Brodarici u iznosu od 100.000,00 EUR . U 2025. godini planiraju se i vlastita sredstva u iznosu od 35.000,00 EUR za nastavak realizacije projekta izgradnje dječjeg vrtića Mažurice odnosno izradu sve potrebne dokumentacije, a za kapitalni projekt proširenja i izgradnje DV Šibenski tići u 2025. godini planirana su sredstva u iznosu od 500.000,00 EUR od čega Ministarstva zananosti i obrazovanja u iznosu od 250.000,00 EUR i vlastita u iznosu od 250.000,00 EUR za nastavak građevinskih radova. U 2025. godini u okviru realizacije kapitalnog projekta uređenja okoliša DV Kućica planiraju se vlastita sredstva za građevinske radove na uređenju okoliša u iznosu od 85.000,00 EUR. Novost u programu je provođenje Pilot projekta Projekt za provedbu raznih aktivnosti djece u okviru kojeg će se provoditi edukativne, kulturne i sportske aktivnosti djece predškolske dobi i djece od 1. do 4. razreda sukladno potpisanom Ugovoru o dodjeli financijske potpore koji je potpisan 30. srpnja 2024. godine. Projekt financira Ministarstvo znanosti, obrazovanja i mladih. Nadalje, novost u programu je mjera kojom se roditelj/skrbnik - korisnik usluga dječjeg vrtića oslobađa plaćanja iznosa sudjelovanja u mjesečnoj cijeni usluga dječjeg vrtića za treće i svako sljedeće dijete pod uvjetom da su djeca upisana u dječji vrtić i da su članovi istog kućanstva. Ova mjera oslobađanja plaćanja mjesečnog iznosa sudjelovanja u cijeni usluge dječjeg vrtića do sada se odnosila na četvrto i svako sljedeće dijete.

**Prilog 1. Mjesečno izvješće : Popis upisane djece**



**Prilog 2. IZVJEŠĆE**

**O PROGRAMU JAVNIH POTREBA U PREDŠKOLSKOM ODGOJU I OBRAZOVANJU**

**ZA PEDAGOŠKU 2024./2025. GODINU DJEČJIH VRTIĆA DRUGIH OSNIVAČA KOJI**

**DJELUJU NA PODRUČJU GRADA ŠIBENIKA**

**1. OSNOVNI PODACI**

**Naziv ustanove:**

|  |
| --- |
|  |

**Adresa:**

|  |
| --- |
|  |

**Telefon / mobitel / telefaks:**

|  |
| --- |
|  |

**E - mail:**

|  |
| --- |
|  |

**IBAN i Deponentna banka:**

|  |
| --- |
|  |

**OIB:**

|  |
| --- |
|  |

**Odgovorna osoba i funkcija:**

|  |
| --- |
|  |

**Osnivač ustanove – navesti ime**

|  |
| --- |
|  |

**Upravno vijeće:**

|  |  |  |  |  |
| --- | --- | --- | --- | --- |
|  | **IME I PREZIME** |  | **ADRESA** | **TEL/MOB** |
| **Predsjednik** |  |  |  |  |
| **Član** |  |  |  |  |
| **Član** |  |  |  |  |
| **Član** |  |  |  |  |
| **Član** |  |  |  |  |

**ORGANIZCIJA RADA: DV \_\_\_\_\_\_\_\_\_\_\_\_\_\_\_\_\_\_\_\_\_ ORGANIZIRA RAD U \_\_\_\_\_\_\_\_\_ objekata NA PODRUČJU GRADA ŠIBENIKA.**

 **(br. objekata)**

|  |  |  |  |
| --- | --- | --- | --- |
| **NAZIV VRTIĆA isključivo na području Grada Šibenika****(razdijeliti objekte)** | **ADRESA** | **BR. UPISANE DJECE** | **BR. ODGOJNIH SKUPINA** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **ukupno** |  |  |  |

* 1. **PROGRAMI U PEDAGOŠKOJ 2024./2025. GODINI**

|  |  |  |  |
| --- | --- | --- | --- |
| **Vrsta programa** | **Broj grupa** | **Broj upisane djece po programu** | **Od toga s prebivalištem u gradu Šibeniku** |
| 1. Vrtićki 10-satni |  |  |  |
| 2. Vrtićki 6-satni |  |  |  |
| 3. Jaslički 10-satni |  |  |  |
| **UKUPNO** |  |  |  |

* 1. **STRUKTURA ZAPOSLENIH DJELATNIKA u gradu Šbeniku**

|  |  |  |  |  |
| --- | --- | --- | --- | --- |
| **Naziv radnog mjesta** | **Bruto plaća s doprinosima na plaću** | **Broj****izvršitelja** | **Školska****sprema** | **Status radnika***ugovor o radu**ili djelu* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **ukupno mjesečno****ukupno godišnje** |  |  |  |  |

* 1. **PODACI O RASPOLOŽIVOM PROSTORU NA PODRUČJU GRADA ŠIBENIKA**

|  |  |  |
| --- | --- | --- |
| **Adresa****objekta** | **Površina prostora u m2** | **Oblik korištenja** |
| **Zatvoreni** | **Otvoreni** | **U vlasništvu** | **Gradski prostor** |
| **Da** | **Ne** |
|  |  |  |  |  |  |
|  |  |  |  |  |  |
|  |  |  |  |  |  |
| **ukupno:** |  |  |  |  |  |

1. **ANALIZA POSLOVANJA USTANOVE U PEDAGOŠKOJ 2024./2025. GODINI**

**IZVORI SREDSTAVA**

|  |  |  |
| --- | --- | --- |
| **IZVOR****SREDSTAVA** | **PLANIRANO U PEDAGOŠKOJ****2024/2025.** | **OSTVARENO U PEDAGOŠKOJ****2024./2025.** |
| GRAD Šibenik– subvencija  |  |  |
|  |  |
| Subvencija drugih OPĆINA I GRADOVA |  |  |
| ŽUPANIJA |  |  |
| MZOS |  |  |
| VLASTITI PRIHODI (uplate roditelja) |  |  |
| OSTALI *(navesti koji)* |  |  |
|  |  |  |
|  |  |  |
| **UKUPNO** |  |  |

|  |  |  |  |  |  |
| --- | --- | --- | --- | --- | --- |
| **DJEČJI VRTIĆ** | **UPISNI ROK** | **BROJ PRIJAVLJENE DJECE na upisnom roku** | **ukupan BROJ UPISANE DJECE** | **BROJ UPISANE DJECE S PREBIVALIŠTEN NA PODRUČJU GRADA ŠIBENIKA** | **BROJ NEUPISANE DJECE S PREBIVALIŠTEM U ŠIBENIKU** |
|  |  |  |  |  |  |

**uz popunjeni obrazac potrebno je priloŽiti sljedeće dokumente:**

1. Izvadak iz registra Trgovačkog suda ne stariji od 6 mjeseci (preslika),
2. Preslika rješenja nadležnog odjela županije o utvrđivanju ispunjavanja uvjeta za početak rada dječjeg vrtića
3. Financijsko izvješće za 2024. godinu koje je predano u FINA-u s pripadajućim bilješkama,
4. Izvještaj o radu za pedagošku 2024./2025. koji sadrži strukturu satnice stručnih djelatnika te izvještaj o stručnom usavršavanju,
5. Plan i program rada za pedagošku 2024./2025.
6. Preslika suglasnosti nadležnog ministarstva za provedbu verificiranog programa
7. Preslika isprave o osposobljenosti stručnih djelatnika za provođenje verificiranog posebnog programa sukladno članku 6. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću ("Narodne novine" broj 133/97)
8. Preslike Rješenja sanitarne i prosvjetne inspekcije u pedagoškoj godini 2023./2024., odnosno izjava da nije bilo inspekcije,
9. Preslika ugovora o pripremi hrane, preslika primjera jelovnika za 2024./2025. godinu,
10. Certifikat ili drugi dokaz o verifikaciji implementiranog HACCP sustava,
11. Adresa mrežnih stranica dječjeg vrtića, fotografija oglasne ploče u dječjem vrtiću odnosno dokaz da na drugi prikladni način dječji vrtić obavještava javnost o svom radu.

Šibenik, \_\_\_\_\_\_\_\_\_\_\_\_\_\_\_\_\_\_\_ 2025.

Obrazac pripremio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime; Email i kontakt broj telefona)